5 mai 2023

Comunicat de presă

**AJOFM Caraş-Severin organizează în data de 12 mai Bursa Generală a Locurilor de Muncă**

Bursa Generală a Locurilor de Muncă organizată de către Agenţia Județeană pentru Ocuparea Forţei de Muncă Caraș-Severin în data de 12 mai 2023 se va desfăşura la sala Campus Caffe a Centrului Universitar al Universității Babeș Bolyai din Reșița, P-ţa Traian Vuia nr 4, începând cu ora 9.

Obiectivul principal al Bursei Generale a Locurilor de Muncă îl reprezintă creșterea gradului de ocupare, prin corelarea cererii cu oferta de locuri de muncă, oferind posibilitatea interacţiunii directe dintre angajator şi solicitant.

Această Bursă se adresează tuturor persoanelor aflate în căutarea unui loc de muncă sau celor care doresc să se reorienteze profesional, precum și agenților economici, care pot să recruteze personal în vederea ocupării locurilor de muncă vacante.

Până la această dată au fost identificate un număr de 141 de locuri de muncă vacante ce vor fi disponibile la Bursă, în următoarele meserii: muncitor necalificat la asamblarea, montarea pieselor, lacatus, confectioner asamblator articole textile, controlor calitate, muncitor necalificat in confectii, femeie de serviciu, operator la masini unelte semiautomate si automate, agent curatenie, electrician, sudor, agent securitate, manipulant marfuri, tehnician electromecanic, asistent relatii publice si comunicare, frezor, operator la masini unelte cu comanda numerica, strungar, vanzator, masinist utilaje, mecanic auto, magazioner, tehnician analist calitate. Pentru persoanele cu studii superioare sunt oferite 8 locuri de muncă în meseriile: inginer calitate, inginer mecanic, inginer electrotehnist, inginer electromecanic, inginer automatizări.

Agenţii economici care doresc să participe la Bursă îşi pot depune ofertele de locuri de muncă vacante la sediul Agenţiei din Reşiţa, str. Traian Lalescu nr. 17 (tel 0255/212160) sau le pot transmite pe adresa de e-mail: ajofm.cs@anofm.gov.ro.

Participarea la acest eveniment este gratuită.

Agenția Județeană pentru Ocuparea Forței de Muncă Caraş-Severin